b'\n_START_ARTICLE_\nPliska\n_START_SECTION_\nZgodovinska Pliska\n_START_PARAGRAPH_\nPliska je bila od leta 681 do 893 prestolnica Prvega bolgarskega cesarstva. Bolgarska kronika pravi, da jo je ustanovil kan Asparuh. Georgij Kedren in Ana Komnena jo imenujeta Pliskusa. Obsegala je 23 km\xc2\xb2 in je bila obdana z jarkom in zemeljskimi nasipi. Obzidje notranje trdnjave je bilo debelo 2,6 m in 12 m visoko. _NEWLINE_Plisko je leta 811 oplenila bizantinska vojska, ki jo je v bitki pri Pliski premagal in nato pregnal kan Krum. Leta 886 je Boris I. v mestu ustanovil literarno \xc5\xa1olo, katero so po selitvi prestolnice leta 893 preselili v Preslav. \xc5\xa0olo je vodil Naum Preslavski._NEWLINE_Leta 892 je bilo mesto sredi\xc5\xa1\xc4\x8de upora poganov, ki ga je vodil kralj Vladimir. Upor so zatrli. Na zboru v Preslavu so Vladimirja odstavili in na njegovo mesto ostavili Simeona, tretjega sina Borisa I.. Eden od prvih ukrepov novega vladarja je bila selitev prestolnice iz Pliske v Preslav, utrjeno mesto blizu Pliske, verjetno zaradi stalnega mo\xc4\x8dnega poganskega vpliva v stari prestolnici. _NEWLINE_V 10. stoletju je Pliska postopoma izgubila svojo pomembnost, ker se je sredi\xc5\xa1\xc4\x8de mo\xc4\x8di in virov preselilo v Preslav. V napadih Kijevske Rusije in Bizantinskega cesarstva v letih 969 do 972 je bilo mesto uni\xc4\x8deno in se ni obnovilo._NEWLINE_Ru\xc5\xa1evine mesta le\xc5\xbeijo tri kilometre severno od sedanje vasi Pliska in so nacionalni arheolo\xc5\xa1ki rezervat. V rezervatu so ru\xc5\xa1evine Velike in Male pala\xc4\x8de, mo\xc4\x8dne kamnite utrdbe in Velika bazilika, ki je bila zgrajena okoli leta 875 in je bila v tistem \xc4\x8dasu ena najve\xc4\x8djih kr\xc5\xa1\xc4\x8danskih cerkva. Slu\xc5\xbeila je kot vladarjeva cerkev in nacionalna patrairhalna katedrala.\n_START_SECTION_\nSodobna Pliska\n_START_PARAGRAPH_\nMed osmansko vladavino se je vas imenovala Aboba in je tak\xc5\xa1no ime obdr\xc5\xbeala do leta 1925, ko so je preimenovali v Pliskov. Po odkritju stare Pliske so jo leta 1947 preimenovali v Plisko.\n_START_SECTION_\nZanimivost\n_START_PARAGRAPH_\nPo Pliski se imenuje greben Pliska Ridge na Livingstonovem otoku v Ju\xc5\xbenih \xc5\xa0etlandskih otokih na Antarktiki.'